OzLabs/hebrew-wiki-articles huggingface dataset:
סרחי קרדונה

סרחי קרדונה ברמודס (בספרדית: Sergi Cardona Bermúdez; נולד ב-8 ביולי 1999 ביורט דה מאר שבספרד) הוא כדורגלן ספרדי המשחק בעמדת המגן השמאלי בקבוצת ויאריאל מלה ליגה.

== קריירת מועדונים ==
קרדונה גדל במחלקת הנוער של ז'ימנסטיק טרגונה. בשנת 2018 החל לשחק בפובלה מאפומט, קבוצת הבת של המועדון. ב-9 ביוני 2019 ערך את הופעתו היחידה בקבוצה הראשונה של ז'ימנסטיק טרגונה, בתיקו 1-1 נגד דפורטיבו לוגו במסגרת המחזור ה-42 בליגה הספרדית השנייה לעונת .

ב-26 בספטמבר 2020 חתם בלאס פאלמאס מהליגה הספרדית השנייה, והחל לשחק בקבוצת המילואים של המועדון. ב-30 במאי 2021 ערך את הופעת הבכורה שלו בקבוצה הראשונה של המועדון, בניצחון 1-0 על UD לוגרונייס במסגרת המחזור ה-42 בליגה לעונת . בתום עונת העפיל עם המועדון ללה ליגה. ב-12 באוגוסט 2023 ערך את הופעת הבכורה שלו בלה ליגה, בתיקו 1-1 נגד מיורקה במסגרת המחזור הראשון לעונת 2023/2024.

ב-19 ביולי 2024 חתם בויאריאל בהעברה חופשית.<ref></ref>

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ז'ימנסטיק טרגונה
קטגוריה:כדורגלני לאס פאלמאס
קטגוריה:כדורגלני ויאריאל
קטגוריה:ספרדים שנולדו ב-1999
קלאודיו ספינלי

קלאודיו פול ספינלי (בספרדית: Claudio Paul Spinelli; נולד ב-21 בינואר 1997 בבואנוס איירס שבארגנטינה) הוא כדורגלן ארגנטינאי המשחק בעמדת החלוץ בקבוצת בני סכנין מליגת העל הישראלית.

== קריירת מועדונים ==
ספינלי החל את הקריירה המקצוענית שלו בקבוצת טיגרה מליגת העל הארגנטינאית. ב-25 במרץ 2017 ערך את הופעת הבכורה שלו במועדון, בהפסד 0–1 לרוסאריו סנטראל במסגרת המחזור ה-17 בליגה לעונת . בסך הכל ערך שתי הופעות ליגה במדי המועדון.

ב-16 באוגוסט 2017 הושאל ספינלי לסן מרטין דה סן חואן למשך עונת . ב-27 באוגוסט ערך את הופעת הבכורה שלו במועדון, בניצחון 0–2 על פטרונטו במסגרת המחזור הראשון בליגה. ב-12 בפברואר 2018 הבקיע את שער הבכורה שלו במועדון, בהפסד 1–2 על אתלטיקו טוקומאן במסגרת המחזור ה-15 בליגה. הוא ערך 13 הופעות ליגה במהלך תקופת ההשאלה, בהן הבקיע שבעה שערים.

ב-15 ביולי 2018 חתם ספינלי בגנואה מהסרייה א'.

ב-14 באוגוסט 2018 הושאל לקרוטונה מהסרייה ב'. ב-26 באוגוסט ערך את הופעת הבכורה שלו במועדון, בהפסד 0–3 לצ'יטאדלה במסגרת המחזור הראשון בליגה. ב-20 באוקטובר הבקיע את שערו היחיד במועדון, בניצחון 1–2 על פדובה במסגרת המחזור השמיני בליגה. בסך הכל ערך שש הופעות ליגה במהלך תקופת ההשאלה.

ב-30 בינואר 2019 הושאל ספינלי לארחנטינוס ג'וניורס מליגת העל הארגנטינאית. ב-18 בפברואר ערך את הופעת הבכורה שלו במועדון, בניצחון 1–2 על אסטודיאנטס לה פלאטה במסגרת המחזור ה-19 בליגה לעונת . בסך הכל ערך שבע הופעות ליגה במהלך תקופת ההשאלה.

ב-6 ביולי 2019 הושאל ספינלי לחימנסיה לה פלאטה מליגת העל הארגנטינאית למשך עונת . ב-27 ביולי ערך את הופעת הבכורה שלו במועדון, בתיקו 1-1 נגד לנוס במסגרת המחזור הראשון בליגה. בסך הכל ערך תשע הופעות ליגה במדי המועדון.

ב-1 באוקטובר 2020 הושאל ספינלי למשך עונת לקופר מליגת העל הסלובנית. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-19 ביולי 2021 הושאל ספינלי לאולקסנדריה מליגת העל האוקראינית. ב-25 ביולי ערך את הופעת הבכורה שלו במועדון, בניצחון 0–1 על זוריה לוהנסק במסגרת המחזור הראשון בליגה לעונת . ב-15 באוגוסט הבקיע את שער הבכורה שלו במועדון, בתיקו 1-1 נגד לבוב במסגרת המחזור הרביעי בליגה. הוא ערך 17 הופעות ליגה במהלך תקופת ההשאלה, בהן הבקיע שני שערים.

ב-17 במרץ 2022 חתם ספינלי בלנוס מליגת העל הארגנטינאית. ב-2 באפריל ערך את הופעת הבכורה שלו במועדון, בהפסד 1–3 לוולס סארספילד במסגרת המחזור השמיני בליגה לעונת . הוא ערך 12 הופעות ליגה במדי המועדון.

ב-9 בינואר 2023 חתם על חוזה לשנה אחת בדפורטיבו מלדונדו מליגת העל האורוגוואית. הוא ערך 22 הופעות ליגה במהלך תקופת ההשאלה, בהן הבקיע חמישה שערים.

ב-27 בינואר 2024 חתם בבני סכנין מליגת העל הישראלית.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני טיגרה
קטגוריה:כדורגלני גנואה
קטגוריה:כדורגלני קרוטונה
קטגוריה:כדורגלני ארחנטינוס ג'וניורס
קטגוריה:כדורגלני חימנסיה לה פלאטה
קטגוריה:כדורגלני קופר
קטגוריה:כדורגלני אולקסנדריה
קטגוריה:כדורגלני לנוס
קטגוריה:כדורגלני דפורטיבו מלדונדו
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ארגנטינאים שנולדו ב-1997
פתיונאי מוכתם

פיתיונאי מוכתם (שם מדעי: Antennarius maculatus) הוא מין של דג מממשפחת הפיתיונאיים שבסדרת החכאים החי במימי האזור האינדו-פסיפי.

==תיאור==
דג זה מגיע לאורך של עד 15 ס"מ בקירוב והוא בעל גוף מגושם וכדורי עם סנפירים קטנים יחסית וראש גדול, ממנו הוא קיבל את השם העממי "דג צפרדע". הפיתיונאי בעל גוונים משתנים רבים והוא מומחה בהסוואה המסתווה עם צבעיו כמעט בשלמות בין האלמוגים, הספוגיים והקרקע עליה הוא מצוי. גוני באים בין צהוב בהיר, כתום, אפור ועד לכהה עם כתמים לאורכם והוא בעל בליטות קוצניות על עורו. הוא מוצלח כ"כ שאפילו לאירועי הלבנת אלמוגים הוא יכול לשנות את גווניו ללבן. ככל החכאים הוא בעל פיתיון בולט מעמוד השדרה שלו, אותו הוא מנפנף בתזזיתיות מעל פיו הגדול ומלא השיניים כדי להוליך שולל טרף אל פיו. כאשר טרף מתקרב מספיק הוא יכול לפעור את לועו ולבלוע טרף הקרוב אליו בגודלו, תוך שהלסת מתארכת כלפי חוץ. מהירות הבליעה שלו היא בין המהירות בעולם החי. בנוסף יש לדג יכולת ייחודית של פלואורסצנציה לאחר שמאירים עליו באור חזק, מה שגורם לו לבלוט באור אדום.

דג זה מצוי לרוב בשוניות אלמוגים, כרי ספוגיים ובין סלעים עד לעומק 20 מטרים, לאורך האזור האינדו-פסיפי ממאוריציוס וראויניון שבאוקיינוס ההודי ועד למערב האוקיינוס השקט והוא נפוץ גם בים סוף. הוא נע מעט מאוד מאחר שגפיו לא מותאמים לשחייה. הדג חי לרוב בבדידות אך בעת הרבייה קבוצת דגים מתאספת יחדיו להזדווג ולאחר מכן להשריץ צאצאים רבים. לאחר מכן בני הזוג יכולים להיות עוינים זה לזה ואפילו לאכול את בני זוגם.

מצב שימורו בטבע הוא "ללא חשש".

==קישורים חיצוניים==

==הערות שוליים==

קטגוריה:פיתיונאיים
קטגוריה:בעלי חיים שתוארו ב-1840
אורדה (גבינה)

נתח גבינת אורדה
גבינת אורדה (ברומנית: Urdă;<ref></ref> באלבנית: urdha או urdhë; בסרבית: вурда / vurda; בבולגרית: урда, извара ; במקדונית: урда, изваркаa; באוקראינית: вурда; בהונגרית: orda, zsendice) היא מעין גבינת מי גבינה המיוצרת בדרך כלל בדרום מזרח אירופה.<ref name="Davidson"></ref> <ref>[http://www.tehnologijahrane.com/forum/tema/urda-sir Tehnologija hrane (Serbian)]</ref> <ref>[http://www.zmurh.hr/2012/04/05/o-makedonskoj-gastronomiji/?lang=mk About the Macedonian gastronomy] (Macedonian)</ref> <ref>[http://popara.mk/2012/zhivot/ishrana/urda-super-hrana-za-zdravje-i-ubavina/ Urda - super food for the health and beauty] (Macedonian)</ref> <ref>[http://hazisajtkeszites.hu/zsendice-vagy-orda Zsendice vagy orda] (Hungarian)</ref>

== אטימולוגיה ==
שם הגבינה נובע מהמילה האלבנית urdhë/urdha, מפרוטו-אלבנית *wurdā, מצורה מוקדמת יותר *urdā או *uordā, שבסופו של דבר נגזרת מהפרוטו-הודו-אירופית *uer- "להרתיח, לשרוף". המילה מקורבת לארמנית העתיקה վառիմ (vaṙim, "לשרוף"), לליטאית vìrti ("לבשל, להרתיח"). זה רלוונטי מבחינת סמנטיקה לקסיקלית שגבינה זו מיוצרת על ידי הרתחת מי גבינה. המונח האלבני urdhë/urdha הושאל לשפות בלקניות וקרפטיות אחרות, בעיקר לרומנית כ-urdă, אך גם לבולגרית, הונגרית, סרבו-קרואטית, סלובקית, רוסינית, פולנית, צ'כית ורוסית.

== ייצור ==
אורדה עשויה ממי גבינה של כבשים, עיזים או חלב פרה. אורדה מיוצרת על ידי חימום מי הגבינה הנובעים מניקוז ביחד של כל סוג של הגבינות. לעיתים קרובות מכינים אותה בתבניות בצורת חצי כדור. המשחה מגוררת דקה כמשי וטעימה. היא מכילה 18 גרם חלבון ל-100 גרם.

אורדה דומה לריקוטה באופן ייצורה, אבל מרקמה שונה, והיא יציבה יותר.

== שימושים נפוצים ==
ברומניה, גבינת אורדה משמשת באופן מסורתי להכנת מספר קינוחים, כגון clătită ו-plăcintă. אורדה פופולרית מאוד בחלק הצפון מזרחי של סרביה - בבאנאט.

== לקריאה נוספת ==
* רשימת גבינות

== הערות שוליים ==

קטגוריה:גבינות רומניות
מועדון הרצח של יום חמישי

מועדון הרצח של יום חמישי (באנגלית: The Thursday Murder Club) הוא רומן הביכורים של הסופר ריצ'רד אוסמן, מנחה שעשוענים בריטי, מפיק ויוצר טלוויזיה. ספר זה הוא הראשון בסדרת ספרי המתח "מועדון הרצח של חמישי" המתרחשת בדיור מוגן. הספר פורסם ב-3 בספטמבר 2020 בהוצאת ויקינג, שהיא חברת בת של הוצאת פנגוין.<ref></ref>

== עלילה ==
קבוצת פנסיונרים (אליזבת בסט; רון ריצ'י; ג'ויס מדוקרופט; ואיברהים עריף) מתכנסים כדי לפתור את תעלומת הרצח של יזם נדל"ן בכפר הגמלאים היוקרתי בו הם מתגוררים, קופר'ס צ'ייס, הנמצא ליד הכפר הבדיוני פיירהייבן במחוז קנט שבאנגליה.

== פרסום ==
ההשראה של אוסמן לספר הגיעה מביקור שערך בכפר גמלאים יוקרתי. הוא כתב את הספר בסתר במשך 18 חודשים.<ref></ref>

הוצאת הספרים פנגוין רכשה את הזכויות על מועדון הרצח של יום חמישי ושל ספר ההמשך שלו "האיש שמת פעמיים" במכירה פומבית<ref></ref> בשנת 2019, תמורת סכום בן שבע ספרות.<ref></ref>

הספר יצא לאור ב-3 בספטמבר 2020. הוא נמכר ב-45,000 עותקים בשלושת ימי המכירה הראשונים והפך לרב-מכר מספר 1 של סאנדיי טיימס.<ref name="DigitalSpy20November"></ref> עד 8 בספטמבר הוא נמכר ב-16 מדינות. בשבוע שקדם ל-19 בדצמבר, הוא נמכר ב-134,514 עותקים, מה שהפך אותו לרומן הביכורים הראשון אי פעם שהגיע לראש רשימת רבי המכר של תקופת חג המולד. <ref></ref>

== ביקורת עיתונות ==
ב"טיימס"<nowiki/>הבריטי ציינה כריסטינה הרדימנט שלספר יש "עלילה גאונית". <ref></ref>

ה"גרדיאן" תיאר את הספר כ"ספר-הביכורים הנמכר ביותר בהיסטוריה המתועדת בקטגוריית ספרי פשע למבוגרים".<ref name="TheGuardian3October"></ref>

עם זאת, מספר ביקורות באתרים כמו Goodreads ביטאו זלזול כלפי השפה הפשוטה מדי, האפיון הרדוד, הפרקים הקצרים בצורה מתסכלת והביקורות החיוביות המוגזמות בטירוף.

== עיבודים לרדיו וקולנוע ==
הספר עובד לערוץ 4 של ה־BBC ושודר בתחילת שנת 2021, בהקראתו של היידן גווין. <ref></ref><ref name="mediacentre/2021/04/murder-club"></ref>

חברת ההפקה של סטיבן שפילברג, אמבלין אנטרטיינמנט, קנתה את זכויות סרטי-הקולנוע העולמיות של הספר.<ref name="TheSundayPost19September"></ref> הסרט ייכתב ויביים על ידי אול פרקר. <ref></ref>

== ספרי המשך ==
ספר שני בסדרה, האיש שמת פעמיים, פורסם ב-16 בספטמבר 2021. הספר השלישי בסדרה, הכדור שפספס, פורסם בספטמבר 2022, והרביעי, השטן האחרון למות, פורסם בספטמבר 2023.<ref name="TheBookseller8September"></ref>

== הערות שוליים ==
ים שיתוף הפעולה

הדרומי]]
ים שיתוף הפעולה, הנקרא גם ים חבר העמים או ים סודרוז'סטבו (באנגלית: Cooperation Sea, ברוסית: Море Содружества), הוא הצעת שם לים באזור אנטארקטיקה. ההצעה מתייחסת לחלק מהאוקיינוס הדרומי, בין ארץ אנדרבי (הגבול המזרחי שלו הוא 59°34'E) למדף הקרח המערבי (85°E), מול חופי אדמת מק. רוברטסון וארץ הנסיכה אליזבת.<ref>O’Brien, P.E., Cooper, A.K., Richter, C., et al., (2001). [http://www-odp.tamu.edu/publications/188_IR/VOLUME/CHAPTERS/IR188_01.PDF LEG 188 SUMMARY: PRYDZ BAY–COOPERATION SEA, ANTARCTICA] . Proceedings of the Ocean Drilling Program, Initial Reports. Volume 188.</ref> הים משתרע על פני שטח של 258,000 ק"מ מרובע. הוא גובל בים דייוויס במזרח, ובים נוסף שגם הוא הצעה רוסית לארגון ההידרוגרפיה הבין-לאומי (IHO) משנת 2002, ים הקוסמונאוטים במערב.

ים שיתוף הפעולה נקרא כך בשנת 1962 על ידי המשלחת האנטארקטית הסובייטית על שם שיתוף הפעולה המדעי הבינלאומי באנטארקטיקה. השם הופיע לראשונה כהצעה ל-IHO בטיוטה של 2002. טיוטה זו מעולם לא אושרה על ידי ה-IHO (או כל ארגון אחר), ומסמך IHO משנת 1953 (שאינו מכיל את השם) נותר בתוקף כרגע.<ref name="IHO"></ref> רשויות גאוגרפיות ואטלסים מובילים אינם משתמשים בשם, כולל World Atlas של נשיונל ג'יאוגרפיק האמריקאית ו-Times Atlas of the World הבריטית. עם זאת, מפות סובייטיות ורוסיות כן משתמשות בשם.

תחנת דייוויס ממוקמת על החוף ליד ים שיתוף הפעולה.

== הערות שוליים ==

קטגוריה:ימים באוקיינוס הדרומי
צ'יקו באנזה

פרנסיסקו גונסלבש סקאלומבו (בפורטוגזית: Francisco Gonçalves Sacalumbo; נולד ב-17 בדצמבר 1998 בהואמבו שבאנגולה), הידוע כצ'יקו באנזה (בפורטוגזית: Chico Banza), הוא כדורגלן אנגולי המשחק בעמדת קשר הכנף בקבוצת אנורתוסיס פמגוסטה מליגת העל הקפריסאית ובנבחרת אנגולה.

== קריירת מועדונים ==
באנזה גדל במחלקות הנוער של אתלטיקו פטרולרוס, סמבילה וליישואש. בשנת 2017 החל לשחק בקבוצת המילואים של ליישואש. הוא ערך חמש הופעות ליגה במדי הקבוצה הראשונה של המועדון במסגרת הליגה הפורטוגלית השנייה.

ב-1 בנובמבר 2018 חתם במאריטימו מליגת העל הפורטוגלית. ב-22 באפריל 2019 ערך את הופעתו היחידה בקבוצה הראשונה של המועדון, בהפסד 6-0 לבנפיקה ליסבון במסגרת המחזור ה-30 בליגה לעונת .

ב-14 בספטמבר] 2020 חתם באנזה בנאה סלמיס פמגוסטה מליגת העל הקפריסאית. הוא ערך ארבע הופעות ליגה במדי המועדון עד לחודש ינואר 2021, במהלכו הושאל לקסילוטימבו מליגת המשנה הקפריסאית. לאחר תקופת ההשאלה חתם על חוזה קבוע במועדון, ובסך הכל ערך 31 הופעות ליגה במדי המועדון, בהן הבקיע 21 שערים.

ב-6 ביולי 2022 חזר באנזה לנאה סלמיס פמגוסטה מליגת העל הקפריסאית. הוא שיחק במועדון במשך עונת , במהלכה ערך 32 הופעות ליגה והבקיע שני שערים.

ב-11 באוגוסט 2023 חתם באנזה על חוזה לארבע שנים באנורתוסיס פמגוסטה מליגת העל הקפריסאית.

== קריירה בינלאומית ==
ב-28 במאי 2018 ערך באנזה את הופעת הבכורה שלו בנבחרת אנגולה, בהפסד 2-1 לנבחרת בוטסואנה במסגרת אליפות אפריקה הדרומית.

נכלל בסגל נבחרת אנגולה לטורניר גביע אפריקה לאומות 2023 בשנת 2024.

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:כדורגלני ליישואש
קטגוריה:כדורגלני מאריטימו
קטגוריה:כדורגלני נאה סלמיס פמגוסטה
קטגוריה:כדורגלני אנורתוסיס פמגוסטה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2023
קטגוריה:אנגולים שנולדו ב-1998
אמנון רדום ליבינגסטון

אמנון רדום ליבינגסטון (שם מדעי: Nimbochromis livingstonii) הוא מין של דג טרופי ממשפחת האמנוניים ומהסוג אמנון רדום, האנדמי לאגם מלאווי שבמזרח אפריקה וכן מצוי גם בנהר שייר ובקצה של אגם מלומב . 

הדג תואר למדע ב-1894 בידי החוקר אלברט גינטר ובאזורי מחייתו הוא קרוי בשם העממי: "kalingono" שפירושו: "ישן".

==תיאור==
זהו דג גדול יחסית לבני משפחתו והוא יכול להגיע לאורך 25 ס"מ בזכרים ועד 20 ס"מ בנקבות. הדג בעל מבנה מוארך מעט עם לסתות גדולות וחזקות וצבעו כחול-חום מנומר בלבן בעוד סנפיר הגב נוטה להיות כחול ובעל פס כתום עד אדום ולעיתים אף לבן. הדג יכול לשנות קלות את צבעו הן להסוואה והן להרשמת הנקבות, אז הזכרים עוברים לגווני כחול וירוק מבריק ולעיתים אף בגווני זהוב חיוור. הצעירים בעלי דפוס כתמים חומים ולבנים.

אמנון זה ידוע בהתנהגות של התחזות למת כדי למשוך דגים קטנים, מבין הדוגמאות הנדירות בטבע לציד באמצעות התחזות למת. הפרטים שוכבים על צידם בניסיון להפתיע טרף כמו דגים אחרים קטנים כמו דגי Lethrinops או חסילונים המתקרבים אליו. צבעו של הדג עוזר להיראות כדג מת, מה שמושך טרף המחפש בשר מת. הדג מוכן להתקרב באיטיות עם פיו לטרף, אותו הוא מנסה לחטוף בלסתותיו הרחבות אם זה מתקרב מספיק. לרוב הוא בולע את הטרף בשלמותו.

דג זה נידוג בעצמו בידי המקומיים ונטרף גם בידי עופות מים. לעיתים חובבי דגים מגדלים אותו באקווריום.

הזכרים מזדווגים עם נקבות רבות וכמו מרבית האמנוניים הנקבות מדגירות את ביציהם המופרות, עד 100 לעיתים, עד לבקיעתן ואז הצעירים שוחים לעצמם.

==קישורים חיצוניים==

קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1894
קטגוריה:אמנוניים
יעל דרזניק

יעל דרזניק (נולדה ב-19 באוקטובר 1978) היא רופאה, מומחית בכירורגיית ילדים, העובדת במרכז שניידר לרפואת ילדים בישראל. בעברה הייתה כלכלנית ומנהלת מחלקה במשרד האוצר. מחברת ספרים על חוויותיה כרופאה.

== ביוגרפיה ==
יעל דרזניק נולדה ב-1978 ברמת גן. היא בוגרת תיכון בליך בעיר. שירתה בצה"ל בחיל השריון כמאבחנת מחקר, ולאחר מכן בשירות מילואים בהתנדבות כרופאה בפלה"ק 179 וכמדריכת קורס טראומה - ATLS.

בשנים 2002–2005 למדה לתואר ראשון ושני בכלכלה באוניברסיטת תל אביב, והחלה לעבוד במשרד האוצר במחלקת ביטוח חיים, באגף שוק ההון, ביטוח וחיסכון. בשנת 2004 מונתה למנהלת מחלקת ביטוח חיים.

בשנת 2006 החליטה על הסבה ללימודי רפואה, והחלה ללמוד בפקולטה לרפואה באוניברסיטת תל אביב. 

היא סיימה את לימודיה כדוקטור לרפואה בשנת 2013. ב-2014 סיימה את שנת הסטאז' בבית החולים תל השומר והחלה התמחות במחלקת כירורגיה ב' שם. בשנת 2017 המשיכה להתמחות ישירה בכירורגיית ילדים בבית החולים שניידר בפתח תקווה, והחל משנת 2021 עובדת כרופאה בכירה במחלקת כירורגיית ילדים במרכז הרפואי שניידר.

במרץ 2022 יצא לאור ספרה הראשון, "עשרים ושש" בהוצאת ידיעות ספרים. הספר מתאר בגוף ראשון את זיכרונותיה במהלך תורנות אחת שנמשכת עשרים ושש שעות. הספר שהה ברשימת רבי המכר לשנה זו ותורגם גם לאנגלית לאמזון, בשם "And the night has yet to come". בהמשך, פרסמה באמזון את טרילוגיית הספרים "Surgeon’s life", הכוללת אספקטים בחיי הכירורגיה הכללית וכירורגיית ילדים. 

בחודש מאי 2024 יצא לאור, בהוצאת ידיעות ספרים, ספרה "כבדו שערי עזה", המתאר את שאירע במתקפת הפתע על ישראל, מנקודת המבט של צוותי הרפואה, הסיעוד וההצלה. הספר כולל ראיונות עם מגוון בעלי תפקידים רפואיים: אחים, פרמדיקים, רופאים, עובדים סוציאליים ומנהלי בתי חולים, וכן מידע רפואי הקשור לניהול הטיפול בפצוע טראומה. 

דרזניק עוסקת במחקר רפואי – בין היתר בתחום הכירורגיה האונקולוגית, ובמחלות מעי דלקתיות.

היא נשואה ואם לשתי בנות. מתגוררת ביהוד-מונוסון.

== קישורים חיצוניים ==

* 

*
*אילת אלגור גורפינקל, [https://taualumni.activetrail.biz/2022july השפעה מהדהדת - ראיון עם ד"ר יעל דרזניק], מדור ראיונות - בקהילה שלי, אוניברסיטת תל אביב
*
* [https://www.amazon.com/stores/Yael%20Dreznik/author/B0C55P3HKY Yael Dreznik], באתר אמזון
* 

מכּתביה:
* 
* 
* 

==הערות שוליים==

קטגוריה:כלכלניות ישראליות
קטגוריה:כירורגיות ישראליות
קטגוריה:סופרות ישראליות
קטגוריה:עובדי משרד האוצר
קטגוריה:רופאי שירותי בריאות כללית
קטגוריה:בוגרי אוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:רמת גן: אישים
קטגוריה:ישראליות שנולדו ב-1978
ים ויסאיאן

ים ויסאיאן הוא ים לחופי הפיליפינים. הים מוקף על ידי איי הוויסאיאס.

הים תחום על ידי האי מסבטה מצפון, האי פאנאי ממערב, האי לייטה ממזרח והאיים סבו ונגרוס מדרום.

שטח הים הוא כ-10,000 קילומטר רבוע, וכ-22 רשויות מקומיות שוכנות לחופיו.

הים מקושר אל מספר

גופי מים: לים סיבויאן מצפון-מערב דרך תעלת ג'ינטוטולו , 

לים סמאר מצפון-מזרח, 

למפרץ פאנאי מדרום-מערב דרך מצר גואימאראס , 

למצר טאנון מדרום 

ולים קמוטס מדרום-מזרח.

האי הגדול ביותר בים ויסאיאו הוא בנטאיאן .

הים הוא אתר דיג פעיל וחשוב בפיליפינים.

==קישורים חיצוניים==

==הערות שוליים==

ויסאיאן
מוחמד דיומאנדה

מוחמד דיומאנדה (בצרפתית: Mohamed Diomande נולד ב-30 באוקטובר 2001 ביופוגון שבחוף השנהב) הוא כדורגלן איווארי המשחק בעמדת הקשר בקבוצת גלאזגו ריינג'רס מליגת העל הסקוטית, בהשאלה מנורשלן.

== קריירת מועדונים ==
דיומאנדה גדל באקדמיית רייט טו דרים בגאנה. ב-5 בינואר 2020 הצטרף דיומאנדה לנורשלן מליגת העל הדנית. בסך הכל ערך 96 הופעות ליגה במדי המועדון, בהן הבקיע 11 שערים.

ב-26 בינואר 2024 הצטרף דיומאנדה לגלאזגו ריינג'רס מליגת העל הסקוטית בעסקת השאלה עד לתום עונת עם חובת רכישה בסופה.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלני נורשלן
קטגוריה:כדורגלני גלאזגו ריינג'רס
קטגוריה:איבוארים שנולדו ב-2001
ג'יימס בייטמון

ג'יימס בייטמון השלישי (באנגלית: James Batemon III; נולד ב-8 באפריל 1997) הוא כדורסלן אמריקאי המשחק בעמדת הרכז בעירוני קריית אתא מליגת העל בכדורסל.

==קריירת תיכונים ומכללות==
בייטמון למד בבית הספר התיכון של אוניברסיטת ריברסייד בעיר הולדתו מילווקי, ויסקונסין.

לאחר מכן שיחק שתי עונות של כדורסל מכללות במכללת המדעים של מדינת דקוטה הצפונית , ובעונת ה שלו רשם ממוצעים של 20.8 נקודות, 5.6 ריבאונדים ו-5.6 אסיסטים למשחק. ב-2017 עבר לאוניברסיטת לויולה מרימאונט, וכ סיים במקום הרביעי באזור החוף המערבי בנקודות עם 17.8 למשחק וחמישי באסיסטים עם 4.6 למשחק. באותה עונה נבחר לחמישייה השנייה של האזור ולחמישיית טורניר ה-WCC. בעונת ה שלו פתח בכל 34 המשחקים של הקבוצה, נבחר לחמישיית העונה באזור והוביל את ה-WCC בחטיפות עם 54. בעונה זו העמיד ממוצעים של 16.4 נקודות, 3.1 ריבאונדים, 3.6 אסיסטים ו-1.6 חטיפות.

==קריירה מקצועית==
לאחר שלא נבחר בדראפט ה-NBA {{כ}}2019 חתם בייטמון בקבוצה הלטבית אוגרה מהליגה הלטבית-אסטונית בכדורסל , ובעונת 2019/20 העמיד ממוצעים של 17.3 נקודות, 3.9 ריבאונדים ו-3 אסיסטים למשחק. ב-2020 חתם בווישי-קלרמון מה-LNB Pro B, הליגה הצרפתית השנייה. בעונה שלאחר מכן חתם בטור מטרופול מאותה ליגה, וזכה בפרס ה-MVP לאחר שרשם ממוצעים של 15 נקודות, 3.5 ריבאונדים ו-3.7 אסיסטים למשחק.

ב-10 באוגוסט 2022 חתם בייטמון בקרדיצה מליגת העל היוונית בכדורסל, וב-15 באוקטובר קלע סל ניצחון מחצי מגרש ב-59–57 על קולוסוס רודוס. ב-11 בינואר 2023 נרכש על ידי קריילסהיים מרלינס מהבונדסליגה הגרמנית והיורופקאפ, בה קלע בממוצע 15.2 נקודות למשחק.

ב-20 ביולי 2023 חתם בעירוני קריית אתא מליגת העל בכדורסל. ב-22 בינואר 2024 קלע 29 נקודות בניצחון 86–78 על מכבי תל אביב, ולאחר מכן נבחר למצטיין חודש ינואר. בסיום עונת נבחר לחמישיית העונה השנייה בליגה לאחר שרשם 17.3 נקודות, 2.6 ריבאונדים ו-3.8 אסיסטים בממוצע למשחק והוביל את קבוצתו לחצי גמר הפלייאוף, בו העמיד ממוצעים של 16 נקודות, 2.5 ריבאונדים ו-4.5 אסיסטים למשחק.

== קישורים חיצוניים ==

*[https://www.basket.co.il/player.asp?PlayerId=13288 פרופיל], באתר מנהלת ליגת העל בכדורסל
*משה הליקמן, [https://sportsrabbi.com/הוא-אחד-הזרים-הכי-טובים-שאי-פעם-שיחקתי "הוא אחד הזרים הכי טובים שאי פעם שיחקתי איתם": מי אתה ג’יימס בייטמון?], באתר Sports Rabbi, 26 ביולי 2023
*
*

==הערות שוליים==

קטגוריה:כדורסלני עירוני קריית אתא
קטגוריה:ויסקונסין: כדורסלנים
קטגוריה:ספורטאים אמריקאים בישראל
קטגוריה:ספורטאים אמריקאים בגרמניה
קטגוריה:כדורסלני קריילסהיים מרלינס
קטגוריה:בוגרי אוניברסיטת לויולה מרימאונט
קטגוריה:אמריקאים שנולדו ב-1997
ג'וליה סבוטינדה

ג'וליה סבוטינדה (באנגלית: Julia Sebutinde; נולדה ב-28 בפברואר 1954) היא שופטת אוגנדית המכהנת בתקופת כהונתה השנייה בבית הדין הבין-לאומי לצדק (ICJ) מאז מרץ 2012, אז הפכה לאישה האפריקאית הראשונה המכהנת בו. לפני כן כיהנה בבית הדין המיוחד לסיירה לאון .

==ביוגרפיה==
סבוטינדה נולדה באנטבה, אוגנדה, לעובד מדינה ולעקרת בית, ולמדה בבית ספר יסודי בעיר. לאחר מכן הצטרפה לבתי ספר תיכוניים בגאיאזה ובבודו, ולמדה משפטים באוניברסיטת מאקררה בבירה קמפלה. היא סיימה תואר ראשון במשפט בשנת ב-1977, ובשנה לאחר מכן קיבלה דיפלומה בעריכת דין מהמרכז לפיתוח משפטים בקמפלה. בשנים 1978–1990 עבדה במשרד המשפטים של אוגנדה, ולאחר מכן נרשמה לתואר שני במשפטים באוניברסיטת אדינבורו, ממנה קיבלה תואר דוקטור לשם כבוד ב-2009 כהוקרה על שירותה בתחום המשפט הבין-לאומי וזכויות האדם.

לאחר שסיימה את לימודיה באדינבורו ב-1991 עבדה במשרד חבר העמים הבריטי בבריטניה, ואז הצטרפה למשרד המשפטים של נמיביה, שזכתה בעצמאות. ב-1996 מונתה לשופטת בבית המשפט העליון של אוגנדה, ובתפקיד זה עמדה בראש שלוש ועדות חקירה לשחיתות במשטרה, בכוח ההגנה העממי וברשות המיסים של אוגנדה.

בשנת 2005 מונתה לשופטת בבית הדין המיוחד לסיירה לאון, שהוקם על ידי האומות המאוחדות, במסגרתו שפטה את נשיא ליבריה לשעבר צ'ארלס טיילור שהואשם בין היתר ברצח, אונס ושימוש צבאי בילדים ובנערים.

סבוטינדה כיהנה כנשיאת האוניברסיטה הבין-לאומית קלארק למדעי הרפואה בקמפלה בשנים 2008–2017 ומכהנת כנשיאת האוניברסיטה המלכותית מוטסה הראשון השייכת לממלכת בוגנדה.

===בבית הדין הבין-לאומי===
ב-2011 התמודדה בבחירות לבית הדין הבין-לאומי לצדק (ICJ) מול השופט המכהן עבדול קורומה מסיירה לאון לאחר שהוצעה על ידי אוגנדה, קרואטיה ודנמרק לשופטת מטעם אפריקה, והייתה צריכה לזכות ברוב מוחלט הן ב והן במועצת הביטחון. ביום הראשון להצבעה נבחרו ארבעה מועמדים והיא השיגה רוב בעצרת הכללית, אך קורומה זכה ברוב במועצת הביטחון. ב-13 בדצמבר 2011 זכתה סבוטינדה ב-97 קולות מתוך 193 בעצרת הכללית ו-9 קולות מתוך 15 במועצת הביטחון ונבחרה לתפקיד.

ב-12 בדצמבר 2020 נבחרה לכהונה שנייה בבית הדין עם 139 קולות בעצרת הכללית ו-10 קולות במועצת הביטחון.

ב-2024 שפטה סבוטינדה בתלונת דרום אפריקה נגד ישראל בגין רצח עם, והייתה השופטת הקבועה היחידה שפסקה נגד האמצעים הזמניים שביקשה דרום אפריקה להשית על ישראל בעקבות מלחמת חרבות ברזל ברצועת עזה. בדעת המיעוט כתבה כי המחלוקת היא בעיקרה פוליטית ולא משפטית, ואין בסיס סביר למציאת כוונה לרצח עם מצד ישראל. משרד החוץ של אוגנדה הצהיר כי העמדה שנקטה סבוטינדה היא "עמדה אישית ועצמאית שלה שלא משקפת בשום אופן את עמדותיה של רפובליקת אוגנדה".

==חיים אישיים==
נשואה לג'ון באגוניאווה סבוטינדה ולהם 2 בנות.

==ראו גם==
*תלונת דרום אפריקה נגד ישראל בגין רצח עם

==קישורים חיצוניים==

*[https://www.icj-cij.org/sites/default/files/sebutinde_en.pdf ביוגרפיה], באתר בית הדין הבין-לאומי לצדק (ICJ)
*
*
*
*

==הערות שוליים==

קטגוריה:שופטי בית הדין הבין-לאומי לצדק
קטגוריה:בוגרות אוניברסיטת אדינבורו
קטגוריה:ילידות 1954
קטגוריה:אוגנדים שנולדו במאה ה-20
קליפורד ווקר

קליפורד מיטשל ווקר (באנגלית: Clifford Mitchell Walker; ) היה עורך דין ופוליטיקאי אמריקאי מג'ורג'יה, שכיהן כמושל ג'ורג'יה ה-64 בשנים 1923–1927.
==ביוגרפיה==
קליפורד ווקר נולד בעיר מונרו שבג'ורג'יה. ב-1897 הוא סיים את לימודיו באוניברסיטת ג'ורג'יה.

בשנים 1902–1904 כיהן ווקר כראש עיריית מונרו. הוא גם כיהן כיושב ראש מועצת המנהלים של בנק מונרו. בשנים 1915–1920 הוא כיהן כתובע הכללי של ג'ורג'יה.

בתמיכת הקו קלוקס קלאן נבחר ווקר כמושל ג'ורג'יה ה-64, וכיהן בתפקיד שתי תקופות כהונה רצופות בשנים 1923–1927. הוא קידם כמה יוזמות חקיקתיות במהלך תקופת כהונתו כמושל, והוא זכור בעיקר בשל חברותו בקלאן ובשל שיתוף הנהגת הקלאן בנושאי מדיניות שונים לכל אורך תקופת כהונתו.

ב-1933 היה ווקר אחד ממייסדי הקולג' למשפטים על שם וודרו וילסון באטלנטה.

קליפורד ווקר נפטר בביתו שבמונרו ב-9 בנובמבר 1954. הוא נטמן בבית הקברות הבפטיסטי הישן של העיר.
==לקריאה נוספת==
<div style="direction: ltr;">
* Sobel, Robert, and John Raimo, eds. [https://archive.org/details/biographicaldire0001sobe/page/314/mode/2up Biographical Directory of the Governors of the United States, 1789–1978, Vol. 1], Westport, Conn.; Meckler Books, 1978, pp. 315-316
</div>

==קישורים חיצוניים==

* [https://www.nga.org/governor/clifford-mitchell-walker/ קליפורד ווקר] באתר אגודת המושלים הלאומית 
* [https://www.georgiaencyclopedia.org/articles/government-politics/clifford-walker-1877-1954 קליפורד ווקר] באנציקלופדיה החדשה של ג'ורג'יה 
* [https://politicalgraveyard.com/bio/walker2.html#158.41.25 קליפורד ווקר] באתר The Political Graveyard 
* 

קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:התובעים הכלליים של ג'ורג'יה
קטגוריה:ראשי עיריות בג'ורג'יה
קטגוריה:בוגרי אוניברסיטת ג'ורג'יה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1877
קטגוריה:אמריקאים שנפטרו ב-1954
עבדולקאווי יוסוף

עבדולקאווי אחמד יוסוף (בסומלית: Cabdulqaawi Axmed Yuusuf) הוא עורך דין ושופט סומלי המכהן בבית הדין הבין-לאומי לצדק (ICJ) מאז 2009. הוא כיהן כנשיא בית הדין בין 2018 ל-2021.

== ביוגרפיה ==
יוסוף נולד בסומליה.<ref></ref> משפחתו באה מתת-השבט עוסמאן מחמוד של שבט מג'ירטין הגדול יותר בפונטלנד. <ref></ref> הוא דוקטור למשפטים מהאוניברסיטה הלאומית של סומליה ודוקטור למשפט בינלאומי מהמכון לתואר שני ללימודים בינלאומיים של ז'נבה.

הוא שולט בסומלית, ערבית, אנגלית, צרפתית ואיטלקית.

== קריירה ==
יוסוף כיהן כיועץ משפטי באונסק"ו ממרץ 2001 עד ינואר 2009, יועץ משפטי בארגון האו"ם לפיתוח תעשייתי, נציג בניו יורק של ועידת האו"ם לסחר ופיתוח, מרצה למשפטים באוניברסיטה הלאומית של סומליה (1974–1981) ובאוניברסיטת ז'נבה (1981–1983), ונציג סומליה לוועידת האומות המאוחדות השלישית למשפט הים (1975–1980). הוא גם היה פרופסור אורח ומרצה במספר אוניברסיטאות ומכונים בשווייץ, איטליה, יוון וצרפת.

יוסוף נבחר למוסד לחוק בין-לאומי בשנת 1999. הוא המייסד והעורך של ספר השנה האפריקאי למשפט בינלאומי. יוסוף הוא גם אחד ממייסדי הקרן האפריקאית למשפט בינלאומי. בנוסף, כתב יוסוף מספר ספרים ומאמרים רבים על היבטים שונים של המשפט הבינלאומי וכן מאמרים ומאמרים בעיתונים על צפון מזרח אפריקה וסומליה.

=== שופט בית הדין הבינלאומי ===
ב-6 בפברואר 2009 הוא מונה כשופט בבית הדין הבין-לאומי לצדק (ICJ). ב-6 בפברואר 2015 הוא נבחר לסגן נשיא בית המשפט.

ב-6 בפברואר 2018, מונה יוסף לנשיא בית הדין הבינלאומי. הוא הפך לאפריקני השלישי שמחזיק בתואר.<ref></ref>

בשנת 2024 היה בין השופטים שדנו בתלונת דרום אפריקה נגד ישראל בגין רצח עם עקב מלחמת חרבות ברזל. ב-28 במרץ 2024 פרסם הצהרה לפיה ישראל חייבת לכבד את החלטת בית הדין ולהפסיק כל פעילות צבאית בעזה, עקב הידרדרות המשבר ההומניטרי ומותם של פלסטינים רבים כתוצאה ממחלות ומרעב. לדבריו, קיימים בעזה סימנים של רצח עם המערערים את זכות הקיום של תושבי הרצועה, ומחובתו של בית הדין למנוע מצב שעלול לגרום לרצח עם.

== הערות שוליים ==

קטגוריה:שופטי בית הדין הבין-לאומי לצדק
קטגוריה:ילידי 1948
אילנית דואה

אילנית דואה (שם מדעי: Agalychnis callidryas) היא מין צפרדע ממשפחת האילניתיים החיה ביערות הגשם של אמריקה המרכזית והדרומית. אילנית זו בעלת תפוצה רבה בטבע והיא מצויה ביערות הלחים ובביצות של דרום-מזרח ודרום-מערב קוסטה ריקה, פנמה, החלק הפסיפי של קולומביה וצפון-מערב אקוודור.

הצפרדע היא קרובתה של המין אילנית אדומת-עין החיה באותו אזור.

== מאפיינים ==
אורכה של צפרדע זו כ-48 עד 56 מ"מ אצל הזכרים ו-60 עד 72 מ"מ בנקבות, הגדולות יותר. היא בעלת גפיים ארוכות, ראש רחב ועגלגל ועיניים גדולות בצבע אדום ואפרפר-חיוור. העור שלה חלק עם כתמים גרגיריים על הבטן. הצפרדע בעלת בהונות ארוכות ודביקות והיא בעלת כפות רגליים חזקות וכתומות היכולות להיפרש על מנת לדאות. צבע הצפרדע משתנה בלילות מירוק חיוור לירוק כהה, בעוד החלק התחתון קרמי וקצות הגפיים כתומות.

זוהי צפרדע שוכנת עצים והיא נעה באמצעות גלישה בין העצים מעץ לעץ, על ידי פריסת רגליה הקדמיות והאחוריות יחדיו, כך שאלה במתיכתם משמשות כ"מצנח" והיא יכולה לשמור על זווית נפילה של 45 מעלות למרחק. בנוסף היא מטפסת מוצלחת מאוד החיה רוב הזמן בין העצים.

הצפרדע מתרבה בעונת הגשמים אז זכרים רבים מחפשים נקבות וקופצים עליהם בחיבוק כלולות כדי להתרבות בהצלחה. הביצים מוטלות במקבצים קטנים בחלק העליון של עלים מעל בריכות וחללים מוצפים. הביצים בוקעות תוך שישה ימים והראשנים נופלים למים שמתחת.

==קישורים חיצוניים==

==הערות שוליים==

קטגוריה:טקסונים שתוארו בידי ז'ורז' אלבר בולנז'ר
קטגוריה:בעלי חיים שתוארו ב-1913
קטגוריה:פילומדוסיים
סאמי שושאן

סאמי אוליבייה שושאן (בערבית: سامي شوشان, בצרפתית: Samy Olivier Chouchane נולד ב-5 בספטמבר 2003 בניי-סיר-סן שבצרפת) הוא כדורגלן תוניסאי-צרפתי המשחק בעמדת הקשר בקבוצת ברייטון אנד הוב אלביון מהפרמייר ליג.

== קריירת מועדונים ==
שושאן נולד בניי-סיר-סן שבצרפת, וגדל במחלקת הנוער של בולון-ביאנקור. הוא ערך שתי הופעות ליגה במדי הקבוצה הבוגרת של המועדון במסגרת הליגה הצרפתית החמישית.

בשנת 2020 הצטרף למחלקת הנוער של ברייטון אנד הוב אלביון מהפרמייר ליג.

== קריירה בינלאומית ==
שושאן נכלל בסגל נבחרת תוניסיה עד גיל 20 לטורניר גביע העולם עד גיל 20 בשנת 2023, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני ברייטון אנד הוב אלביון
קטגוריה:תוניסאים שנולדו ב-2003
קטגוריה:צרפתים שנולדו ב-2003
סוכי נקוד

סוכי נקוד (שם מדעי: Chlamydera maculata) הוא מין של ציפור שיר ממשפחת הסוכיים החיה בטבע במזרחה של אוסטרליה.

== מאפיינים ==
ציפור זו מגיעה לאורך של 29 ס"מ כך שהוא בינוני ביחס לסוכי, אם כי בעל מבנה דק יחסית והזכרים והנקבות די דומים. צבע הראש אדום-צהבהב בהיר והוא מפוספס באפור-חום ומאחורי העורף בולטת ציצה ורודה-לילך. החלק העליון של הגוף חום-שחור והתחתון בצבע קרם מנומר באפור עם גוון צהבהב סביב השת. המקור שחור, העיניים חומות כהות והרגליים בצבע חום-זית.

הסוכי יכול להשמיע רפרטואר של קולות, אותם הוא שומע בסביבתו ולומד לדקלם. הוא גם משמיע את הצלילים של עופות אחרים ושל חיות גדולות, של נפילת ענפים ושל חבטות או צלילי משק כנפיים ועוד.

הסוכי חי ביערות יבשים ופתוחים, בשיחיות וגם בקרבת מדבריות פתוחים מכוסי צמחייה או חורשי אקליפטוסים. כמו כן היא מצויה לעיתים קרובות במטעים, פארקים, בתים וגנים.

הוא ניזון בעיקר מפירות, פרחים, זרעים ופרוקי רגליים. לרוב הוא חי לבדו אך יכול להימצא בקבוצות של עד 30 פרטים.

בעונת הרבייה הזכרים בונים סוכות כדי למשוך נקבות עבורם. צורת הסוכה היא קשתית המורכבת משורה של דשאים וזרדים הממוקמים יחדיו בעוד לרוב הוא מוסיף מספר חפצי נוי בתוכה. בתוך הסוכה הזכר מחכה לנקבות כדי לשיר ולהתעופף למענם. אם הוא מצליח הזכר מזדוויג עם הנקבה המייצרת ביצים ומקננת לבדה. הסוכים משנים את סוג האוצרות כדי להצליח לחזר וככל שהסוכה מקושטת יותר, כך גדל הסיכוי להרשים את הנקבות, מה שגורר זכרים שונים לגוון בטקטיקות הקישוט.

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:סוכיים
קטגוריה:אוסטרליה: עופות
פטר טומקה

פטר טומקה (נולד ב-1 ביוני 1956<ref></ref>) הוא שופט סלובקי בבית הדין הבין-לאומי לצדק (ICJ).

== ביוגרפיה ==
טומקה נולדה בבאנסקה ביסטריצה בצ'כוסלובקיה. הוא דוקטור למשפטים מאוניברסיטת קארל בפראג.

בשנת 1986, הצטרף טומקה למשרד החוץ של צ'כוסלובקיה כעוזר יועץ משפטי, ובשנת 1990 מונה לתפקיד ראש האגף למשפט בינלאומי ציבורי במשרד. בשנה שלאחר מכן הוא שימש כיועץ משפטי באו"ם. לאחר התפרקות צ'כוסלובקיה, בשנים 1994 עד 1997 כיהן כשגריר סלובקיה באו"ם. בשובו למשרד החוץ, כיהן כמנהל המחלקה למשפט בינלאומי בין השנים 1997–1998, אז עבר לתפקיד המנהל הכללי לעניינים משפטיים וקונסולריים בינלאומיים. לאחר שנה בתפקיד זה, הוא מונה שוב לשגריר סלובקיה באו"ם. הוא גם כיהן בוועדת המשפט הבינלאומי בין 1999 ל-2002.

טומקה נבחר לבית הדין הבין-לאומי בהאג על ידי העצרת הכללית ומועצת הביטחון של האומות המאוחדות. כהונתו החלה ב-6 בפברואר 2003.<ref></ref>

שופטי בית הדין הבינלאומי בחרו בטומקה לכהן כסגן הנשיא ב-6 בפברואר 2009.

בשנת 2011 נבחר טומקה מחדש לכהונה שנייה בת תשע שנים בבית הדין הבינלאומי על ידי העצרת הכללית של האו"ם ומועצת הביטחון. בשנת 2020 הוא נבחר מחדש לכהונה שלישית בת תשע שנים בבית הדין הבינלאומי.

בפברואר 2012 נבחר טומקה לנשיא בית המשפט לתקופת כהונה של שלוש שנים מ-6 בפברואר 2012 עד 2015.

== הערות שוליים ==

קטגוריה:שופטי בית הדין הבין-לאומי לצדק
קטגוריה:ילידי 1956
קטגוריה:סלובקים
סם קרטיס

סם קרטיס (באנגלית: Sam Curtis נולד ב-1 בדצמבר 2005 בנאבן שבאירלנד) הוא כדורגלן אירי המשחק בעמדת המגן הימני בקבוצת שפילד יונייטד מהפרמייר ליג.

== קריירת מועדונים ==
קרטיס גדל במחלקות הנוער של פארקווילה, סנט קווינ'ס בויס, שמרוק רוברס וסנט פטריק'ס אתלטיק. הוא ערך 53 הופעות ליגה במדי הקבוצה הבוגרת של סנט פטריק'ס אתלטיק במסגרת ליגת העל האירית, בהן הבקיע שלושה שערים.

ב-25 בינואר 2024 חתם קרטיס על חוזה לשלוש שנים וחצי בשפילד יונייטד מהפרמייר ליג.

== תארים ==
;סנט פטריק'ס אתלטיק
* הגביע האירי (2): 2021, 2023

== קישורים חיצוניים ==

== הערות שוליים ==

קטגוריה:כדורגלנים אירים
קטגוריה:מגני כדורגל אירים
קטגוריה:כדורגלני שפילד יונייטד
קטגוריה:אירים שנולדו ב-2005
נת'ניאל אדג'יי

נת'ניאל אדג'יי (באנגלית: Nathaniel Adjei נולד ב-21 באוגוסט 2002 בטשייה שבגאנה) הוא כדורגלן גאנאי המשחק בעמדת הבלם בקבוצת לוריאן מליגת העל הצרפתית, בהשאלה מהמארבי.

== קריירת מועדונים ==
אדג'יי גדל במחלקת הנוער של דנבורט בגאנה, ושיחק עם הקבוצה הבוגרת של המועדון במסגרת ליגת המשנה הגאנאית.

ב-13 באוגוסט 2021 הושאל אדג'יי למשך שנה לקבוצת המילואים של המארבי, ששיחקה בליגה השוודית השלישית. ב-11 ביולי 2022 חתם אדג'יי על חוזה קבוצה לארבע וחצי שנים במועדון, והחל לשחק בקבוצה הראשונה של המועדון במסגרת ליגת העל השוודית.

ב-27 בינואר 2024 הושאל אדג'יי עד לתום עונת 2023/2024 ללוריאן מליגת העל הצרפתית.

== קריירה בינלאומית ==
אדג'יי נכלל בסגל נבחרת גאנה עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:בלמי כדורגל גנאים
קטגוריה:כדורגלני המארבי
קטגוריה:כדורגלני לוריאן
קטגוריה:גנאים שנולדו ב-2002
נעים גרסיה

נעים גרסיה גרסיה (בספרדית: Naim García García נולד ב-11 ביוני 2002 במדריד שבספרד) הוא כדורגלן ספרדי המשחק בעמדת קשר הכנף בקבוצת ברצלונה אתלטיק, קבוצת המילואים של ברצלונה, אשר משחקת בפרימרה דיוויסיון RFEF, בהשאלה מלגנס.

== קריירת מועדונים ==
גרסיה גדל במחלקות הנוער של קולמנאר אורחה, ריאל מדריד ולגנס. ב-7 במרץ 2019 חתם על חוזה מקצועני ראשון בלגנס. בעונת החל לשחק בקבוצה הבוגרת של המועדון במסגרת הליגה הספרדית השנייה.

ב-31 בינואר 2023 הושאל גרסיה עד לתום עונת לפונפראדינה מהליגה הספרדית השנייה. הוא ערך 16 הופעות ליגה במהלך תקופת ההשאלה, בהן הבקיע שער אחד.

ב-24 בינואר 2024 הושאל גרסיה עד לתום עונת לברצלונה אתלטיק, קבוצת המילואים של ברצלונה, אשר משחקת בפרימרה דיוויסיון RFEF.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני לגנס
קטגוריה:כדורגלני פונפראדינה
קטגוריה:כדורגלני ברצלונה אתלטיק
קטגוריה:ספרדים שנולדו ב-2002
אדם וורטון

אדם ג'יימס וורטון (באנגלית: Adam James Wharton נולד ב-6 בפברואר 2004 בבלקברן שבאנגליה) הוא כדורגלן אנגלי המשחק בעמדת הקשר בקבוצת קריסטל פאלאס מהפרמייר ליג.

== קריירת מועדונים ==
וורטון גדל במחלקת הנוער של בלקברן רוברס. בשנת 2022 החל לשחק בקבוצה הבוגרת של המועדון במסגרת הפוטבול ליג צ'מפיונשיפ. בעונת 2022/2023 ערך 18 הופעות ליגה, בהן הבקיע שני שערים.

ב-1 בפברואר 2024 חתם וורטון בקריסטל פאלאס על חוזה ל-5 וחצי עונות.<ref></ref>

== נבחרת לאומית ==
ב-21 במאי 2024, זומן וורטון לראשונה לסגל הנבחרת הבוגרת של אנגליה כחלק מהסגל המורחב שכלל 33 שחקנים לקראת יורו 2024.<ref></ref> הוא ערך את הופעת הבכורה שלו ב-3 ביוני 2024 כשעלה כמחליף בניצחון 3–0 על נבחרת בוסניה והרצגובינה במסגרת משחק ידידות. <ref></ref> וב-6 ביוני הוכרז כי הוא אחד מ-26 שחקנים בסגל הסופי של אנגליה ליורו 2024.<ref></ref>

== קישורים חיצוניים ==

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני בלקברן רוברס
קטגוריה:כדורגלני קריסטל פאלאס
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-2004
טלי גולרגנט

טלי גולרגנט (נולדה ב-26 בנובמבר 2000), המוכרת בשם הבמה "טלי", היא זמרת, כותבת ומורה לפיתוח קול ישראלית. ייצגה את לוקסמבורג באירוויזיון 2024 עם השיר "Fighter".<ref></ref> בכך, הייתה לישראלית השביעית המייצגת באירוויזיון מדינה אחרת.

== ביוגרפיה ==
גולרגנט נולדה בירושלים, לאם ישראלית ולאב יהודי יליד פרו. בעקבות עיסוקיו של אביה, היא גדלה במספר מדינות, בין היתר בצ'ילה ובארגנטינה עד שלבסוף התיישבה המשפחה בקביעות בלוקסמבורג.<ref name="mix"></ref> בגיל 7 החלה לשיר ולנגן על פסנתר, ובגיל 12 למדה משחק.<ref></ref> את לימודיה התיכוניים עשתה בבית הספר הבין-לאומי של לוקסמבורג. לאחר מכן עברה לניו יורק, שם למדה משחק במכללת מרימאונט במנהטן.<ref></ref>

בדצמבר 2023 נחשף כי גולרגנט תשתתף עם עוד שבעה אמנים בקדם הלאומי של לוקסמבורג לאירוויזיון 2024.<ref></ref> ב-9 בינואר 2024 שירה, "Fighter", יצא לאור.<ref></ref> היא זכתה בהצבעות השופטים, והגיעה למקום השני בסבב ההצבעות הטלפוניות. בשקלול שני הנתונים, הוכרזה ב-27 בינואר 2024 כזוכת האירוע וכנציגת לוקסמבורג לאירוויזיון, לאחר היעדרות המדינה 31 שנים מהתחרות. היא הופיעה בחצי הגמר הראשון, אותו סיימה במקום החמישי, והעפילה לגמר התחרות. בתום הקראת הניקוד בסיום התחרות, התברר שסיימה את שלב הגמר במקום ה-13 (מתוך 25 משתתפות), לאחר ששירה זכה ב-103 נקודות.

אף על פי שאינה מתגוררת בישראל, בראיונות הצהירה שהיא חשה עצמה ישראלית ומבקרת במדינה לעיתים תכופות.<ref name="mix"/>

==דיסקוגרפיה==
===מיני-אלבומים===
* 2023: Lose You

== קישורים חיצוניים ==

* 
* 

== הערות שוליים ==

קטגוריה:זמרות ישראליות
קטגוריה:יהודים לוקסמבורגים
קטגוריה:זמרים לוקסמבורגים
קטגוריה:משתתפי אירוויזיון 2024
קטגוריה:נציגי לוקסמבורג באירוויזיון
קטגוריה:ישראליות שנולדו ב-2000
הטיית נורמליות

הטיית הנורמליות, היא הטיה קוגניטיבית שמובילה אנשים לא להאמין, למזער או להעריך בחסר אזהרות איומים.<ref></ref> כתוצאה מכך, אנשים ממעיטים בסבירות לאסון, בזמן שבו הוא עלול להשפיע עליהם, ובהשפעות השליליות הפוטנציאליות שלו.<ref></ref> הטיית הנורמליות גורמת לאנשים רבים להתכונן בצורה לא מספקת לאסונות טבע, כשלי שוק ואסונות שנגרמו כתוצאה מטעויות אנוש. על פי הדיווחים, כ-80% מהאנשים מציגים הטיית נורמליות במהלך אסון.<ref name="Gizmodo"> Cites:<br /><br />
</ref>

הטיית הנורמליות יכולה להתבטא בתגובה לאזהרות על אסונות ובתגובה לאסונות ממשיים. אירועים כאלה יכולים לנוע בהיקף משתנה, מאירועים כמו תאונות דרכים ועד לסיכוני אסון עולמיים. האירוע עשוי להיות כרוך בתופעות של הבניה חברתית כמו אובדן כסף בקריסת שוק מניות, או איומים ישירים על המשכיות החיים : כמו אסונות טבע (למשל צונאמי) או אלימות במלחמה.

הטיית נורמליות נקראה גם "שיתוק אנליזה", "אפקט היען",<ref name="Thoughts of Life and Time"></ref> ועל ידי כוחות הצלה ראשוניים, "הפאניקה השלילית".<ref name="You Are Not So Smart 2"></ref> ההפך מהטיית נורמליות היא תגובת יתר, או הטיית הנחת החמור ביותר,<ref name="schneier-2010">Schneier, Bruce. [http://www.cnn.com/2010/OPINION/05/12/schneier.worst.case.thinking/ "Worst-case thinking makes us nuts, not safe"], CNN, May 12, 2010 (retrieved April 18, 2014); reprinted in [https://www.schneier.com/blog/archives/2010/05/worst-case_thin.html Schneier on Security], May 13, 2010 (retrieved April 18, 2014)</ref><ref name="evans-2012">Evans, Dylan. [http://www.rmmagazine.com/2012/04/02/nightmare-scenario-the-fallacy-of-worst-case-thinking/ "Nightmare Scenario: The Fallacy of Worst-Case Thinking"], Risk Management, April 2, 2012 (retrieved April 18, 2014); from Risk Intelligence: How To Live With Uncertainty, by Dylan Evans, Free Press/Simon & Schuster, Inc., 2012; </ref> שבה סטיות קטנות מהנורמליות מטופלות כאותות לאסון מתקרב.
==הערות שוליים==

קטגוריה:חירום
קטגוריה:הטיות קוגניטיביות
בורדוחאן מאלאניה

בורדוחאן (בגאורגית: ბურდუხანი, בּוּרְדוּחָאנִי) הידועה גם כבּוּרְדוֹחָאנִי (ბორდოხანი), (נפטרה לפני 1184) הייתה נסיכה אלאנית ומלכה רעיה של מלך ממלכת גאורגיה, אשתו של גיאורגי השלישי, מלך גאורגיה (שלט ב־1156–1184). היא הייתה אמה של תמר המלכה, שמלכה בשיא תקופת המונרכיה הגאורגית של ימי הביניים. נישואיהם של גיאורגי ובורדוחאן (1150) נועדו לחזק את הקשרים של הממלכה הגאורגית עם שכניהם החזקים מצפון.

== ביוגרפיה ==
בורדוחאן הייתה בתו של חוּדָאן, שנזכר ברשומות הגאורגיות בתואר "מלך האוסי", הכינוי הגאורגי לשבט האוסטים בצפון הקווקז. היא נישאה לגיאורגי, שהיה אז נסיך הכתר של גאורגיה, בימי חייו של אביו, המלך דמטרה הראשון, בשנות ה-50 של המאה ה-12. היא ילדה את תמר, שהפכה לאחר מכן למלכת גאורגיה. ייתכן שלבני הזוג הייתה בת נוספת - רוסודאן; אולם היא מוזכרת רק פעם אחת בכל האזכורים מתקופת שלטונה של תמר. ההיסטוריונים מימי הביניים שיבחו את אדיקותה ונאמנותה של בורדוחאן. אחד מהם, מחבר אנונימי שלכרוניקה של מאה שנה, השווה אותה לקדושות הנוצריות קתרינה מאלכסנדריה ואיירין ממקדוניה.

בורדוחאן מתה לפני בעלה, כלומר לפני 1184. מעבר לכרוניקות של ימי הביניים, שמה שרד על האייקון של התאוטוקוס מחובי, המוצג כעת במוזיאון דדיאני בזוגדידי, ובכתובת על הקיר מקתדרלת רואיסי , שם היא מוזכרת כמיטיבה לקתדרלה המקומית.

== מקורות ==
* אנתוני איסטמונד (1998), Royal Imagery in Medieval Georgia. הוצאת פן סטייט , 
* סימון קָאוּחְצִ'ישְׁוִוִילִי (עורך; קתרין ויויאן, מתרגמת; 1991), 'הכרוניקה הגאורגית: תקופתו של לאשה גיאורגי'. אמסטרדם: אדולף מ. האקרט.

==קישורים חיצוניים==
* [https://web.archive.org/web/20110602051344/http://lib.ge/body_text.php?7110 תולדות מלך המלכים תמר] , מיוחס לבאסיל הגזבר

==הערות שוליים==

קטגוריה:נשים אלאניות
שאול דולינגר

הרב שאול דולינגר (נולד בא' בחשון תש"ד - 30 באוקטובר 1943) הוא ראש ישיבת פרי עץ חיים באשדוד.
בעבר כיהן כמשגיח בישיבת טלז-קליבלנד. ובישיבת הנגב.

==ביוגרפיה==
נולד בעיר ריו דה ז'ניירו בברזיל לרייזל אסתר גנזרסקי וצבי הירש דולינגר, מראשי הקהילה היהודית במקום.

בגיל שלוש עשרה החליטה אימו לשלוח אותו ללימודי קודש לאמריקה בצוואת אביה הרב אברהם יהושע גנזרסקי, היא שלחה אותו לישיבת טלז בקליבלנד, שם הנשאר עד לנישואיו בגיל 21.

לאחר נישואיו התגורר בקליבלנד שם כיהן כמשגיח למשך כעשור.

בשנת תשל"ז עבר בשליחותו של ראש הישיבה רבי חיים שטיין לארץ ישראל שם הגיע לכהן כמשגיח בישיבת הנגב של הרב יששכר מאיר בנתיבות<ref></ref>.

בשנת תשמ"ב עבר לעיר אשדוד שם הקים את קריית חינוך לבנים מסגרת שמיועדת לשיקום וחינוך בני נוער מבתים מרקע קשה.

הרב דולינגר הוא מראשי הקהילה הליטאית באשדוד<ref></ref>.

בנוסף משמש כבעל תוקע בקהילה החרדית - ליטאית ברובע ז' בעיר<REF>בבית הכנסת נפש החיים ברחוב האדמו"ר מויז'ניץ.</REF>

בשנת תשע"ד אירח הרב דולינגר בקמפוס שלו את הקמת ישיבת תורה בתפארתה למשך כשנה<ref></ref>.

==משפחתו==
נשוי ללאה (לבית קראהן), ולהם שמונה ילדים. בנו הרב אברהם משמש כמנהל רוחני בישיבה. בנו הרב חיים מרדכי משמש כראש כולל ביסודות<ref></ref>.בנו הרב שמעון הוא בעל מחבר ספר מצה שמורה<ref></ref>. בנו הרב צבי הירש משמש כראש הישיבה הקטנה.

אחיו יעקב היה משפטן בכיר בברזיל ומומחה למשפט בינלאומי. אחיו מנחם מנדל היה מראשי הקהילה בריו דה ז'ניירו בברזיל. גיסו הוא הרב פסח קראהן מגיד מישרים ומוהל מפורסם בארצות הברית<ref></ref>. גיסו הרב ישראל קלמן קראהן היה אחד מהמשגיחים בישיבת בית מדרש גבוה "לייקווד"<ref></ref>.

== חיבוריו ==
* פרי חיים על מסכתות הש"ס - ז' כרכים, אשדוד תשס"א-תשפ"א.
* תנובות שדי, אשדוד תשפ"ג.

==הערות שוליים==

קטגוריה:ישראלים ילידי ברזיל
קטגוריה:אשדוד: רבנים
קטגוריה:בוגרי ישיבת טלז
קטגוריה:ראשי ישיבה ליטאים בישראל
קטגוריה:ראשי ישיבת טלז
קטגוריה:רבני ישיבת הנגב
קטגוריה:מחברי ספרות תורנית
קטגוריה:ישראלים שנולדו ב-1943
IXPE

IXPE (ראשי תיבות באנגלית של Imaging X-ray Polarimetry Explorer - חוקר קיטוב של קרינת רנטגן ידוע גם כ-Explorer 97 ו-SMEX-14) הוא לוויין ששוגר על ידי נאס"א בשיתוף עם סוכנות החלל האיטלקית בשנת 2021 למשימה שמתוכננת ל-5 שנים.

==תיאור המשימה==
מבנה הלוויין
הפרויקט נבחר על ידי נאס"א בשנת 2017 כהצעה לפרויקט במסגרת Small Explorer שהיא חלק של תוכנית אקספלורר. ביוני 2017 נחתם הסכם שיתוף פעולה עם סוכנות החלל האיטלקית. עלות התוכנית למשך המתוכנן המקורי של שנתיים הייתה 188 מיליון $.

הלוויין נבנה על ידי Ball Aerospace & Technologies. עליו הותקנו 3 יחידות של טלסקופ זהות. הם רגישים בתחום 2–8 keV. רגשי קיטוב נבנו על ידי מדענים איטלקים. החוקר הראשי של הפרויקט הוא עובד מרכז טיסות החלל מרשל. בחקר הממצאים משתתפים מדענים ממספר אוניברסיטאות מארצות הברית ואיטליה.

מטרת המחקר להעמיק ידע על קיטוב קרני רנטגן בחלל שהתקבלו מנתונים של Orbiting Solar Observatory-8.

השיגור בוצע ב-9 בדצמבר 2021 מכן שיגור 39A במרכז החלל קנדי בעזרת משגר מדגם פאלקון 9.

נתונים שהתקבלו מתצפית ראשונה על קסיופאה A שוחררו ב-11 בינואר 2021. במהלך שנה מתוכנן לבצע תצפיות של 30 אובייקטים.

הקשר עם הקרקע מבוצע על ידי תחנת קרקע בקניה בניהול סוכנות החלל האיטלקית.

== קישורים חיצוניים ==

* 
* [https://ixpe.msfc.nasa.gov/ מידע באתק נאס"א]
* [https://ixpe.msfc.nasa.gov/about/IXPE_fact_sheet.pdf נתונים כללים]
* [https://www.eoportal.org/satellite-missions/ixpe#eop-quick-facts-section תיאור המשימה]
* [https://www.asi.it/en/planets-stars-universe/alte-energie/ixpe/ תיאור באתר סוכנות החלל האיטלקית]

==הערות שוליים==

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים אמריקאיים
קטגוריה:איטליה: מדע וטכנולוגיה
יעקב בן אליעזר אשכנזי

רבי יעקב בן אליעזר אשכנזי (מכונה גם רבי יעקב טמרליש (השני) או: תמרליש, או יעקב אשכנזי נכתב גם: תעמירלש; ? – ו' בניסן ה'תכ"ו, 11 באפריל 1666) מקובל, היה ראש ישיבה בקרמניץ ווינה, ומחבר "ספרא דצניעותא דיעקב" על התורה.

== תולדותיו ==

נולד לרבי אליעזר, בגרמניה בוורמיישא. ובצעירותו הלך לקרמניץ וגר שם שנים רבות, והרביץ תורה בנגלה ובנסתר. ונתפרסם שמו מאוד. ורבים מגדולי ישראל היה מתלמידיו. ובשנת ת"כ (1660) נסע לווינא עד לפטירתו ו' בניסן ה'תכ"ו והוא קבור בבית הקברות היהודי ברוסאו (-זהה־גאסה).

==אישיותו ==

גדולי דורו כותבים עליו בהערצה רבה. רבי יצחק מפוזנא כינה אותו: "ונהירנא אשר שמו היה נודע בשערים בשערי ציון המצוינים בהלכה בין רבנן קשישא, ואליו יבא דבר הקשה... וכל ימיו עסק בשק ובתענית בטהרה ובקדושה, ובכל מיני פרישה". רבי גרשון אשכנזי העיד עליו כי . רבי בנימין וואלף ב"ר יעקב סג"ל עפשטיין, אב"ד פרידבורג, שלמד אצלו בקרמניץ, העיד: "והיה דר בקהלתי ק"ק קרעמניץ, וזה דרכו, לא זז מכותל בית המדרש ועסק בתורה בטהרה ובתענית בכל יום ארבעים שנה, למד ושנה".

==ספריו==
שער ספרו "ספרא דצניעותא דיעקב"
לפי עדות בנו, חיבר הרבה חיבורים, "פירוש גדול על התורה וחמש מגילות", פירוש על תלמוד בבלי, תלמוד ירושלמי, זוהר, "פירוש על האדרות", וספר שו"ת, "קושיות ותירוצים על כתבי האריז"ל". וכנראה כולם אבדו.
* ספרא דצניעותא דיעקב, פשטים על התורה על פי דרוש, ועל פי הקבלה, אמשטרדם, תכ"ט.
*פירוש מהלך האותיות, נדפס בתוך "ספר יצירה", וורשה, תרמ"ד, דף ל ע"ב.

== משפחתו ==
יש מבוכה רבה בצאצאיו.
* בנו יחידו - רבי אליעזר ליפמן אשכנזי.
* נכדו (מצד אמו) ר' משה אוסטרר מחכמי ברוד, מחבר הספר "ערוגות הבושם", ו"דרש משה".

== תלמידיו ==
* רבי אהרן שמואל קאיידנובר.
* רבי משה יצחק יהודה ליב צונץ - מגדולי דורו ורבה של מוראביה כולה.
* רבי חיים בוכנר רבה הראשון של לקנבך.
* רבי מאיר שטרן ב"ר יהודה ליווא אב"ד פולדא, ואמשטרדם. (למד אצלו בוינא בשנת תכ"ב).
* רבי בנימין וואלף ב"ר יעקב סג"ל עפשטיין, אב"ד פרידבורג. (למד אצלו בקרמניץ).
* רבי מאיר ב"ר קצנלבויגן, הנקרא ר' מאיר אייזנשטאט (מו"ל ספר הגלגולים, פרנקפורט, תמ"ד).

==לקריאה נוספת==
* חיים נתן דמביצר, כלילת יופי, ח"ב, קכג-קכד.
* מאיר וונדר, אלף מרגליות, ירושלים תשנ"ג, נו' 373, עמ' 256.
* יעקב לייב שפירא, משפחת עתיקות בישראל, עמ' 274.
* שמעון פוגל, נחלת צבי, יז, עמ' קמג-קמז.
* הרב שלמה שפיצר, קהילות אוסטריה, מכון ירושלים תשע"ז 2017, עמ' 159.
== קישורים חיצוניים==

=== ספרו ===
* 

== הערות שוליים ==

קטגוריה:וינה: רבנים
קטגוריה:אישים הקבורים בבית הקברות היהודי הישן בווינה
קטגוריה:נפטרים ב-1666
עמראן (עיר)

עַמְרָ֫אן (בערבית: مدينة عمران, כתב דרום-ערבי עתיק: 𐩲𐩣𐩧𐩬) היא עיר במערב מרכז תימן. זוהי עיר הבירה של מחוז עמראן, והייתה בעבר חלק ממחוז צנעא. היא ממוקמת 52.9 קילומטרים (בכביש) מצפון-מערב לבירת תימן צנעא, בקצה העליון (הדרומי) של מישור אל-בון.<ref name="Gazetteer"></ref> במפקד האוכלוסין של 2004 נמנו בה 76,863 תושבים, והערכת אוכלוסייה מאוחרת יותר, ב-2013, קבעה את המספר 92,763.<ref></ref>

== היסטוריה ואדריכלות ==
בית מסורתי עשוי בוץ
לעמראן היסטוריה ארוכה, המתוארכת לתקופה הפרה-אסלאמית.<ref name="Gazetteer" />במהלך אותה תקופה, הייתה אחד המרכזים העיקריים של הקונפדרציה השבטית בקיל.<ref name="Gazetteer" /> בתקופת הממלכה הסבאית, העיר פרחה למצודה. סדרה של לוחות ברונזה מאותה תקופה נמצאו בעיירה באמצע המאה התשע-עשרה וכיום נמצאים במוזיאון הבריטי. במאה השביעית, העיר הייתה עדה לעימותים נגד הסאבים. שרידי אבנים מגולפות שהיו שייכות למקדשים ולארמונות לשעבר מעידים על תהילת עבר של העיר. כתובת אבן גדולה נמצאת על שער העיר המערבי (באב אל-כביר).

עמראן נעדרת ברובו ממקורות מימי הביניים, והעיירה המבוצרת הסמוכה אל-ג'נאת כנראה האפילה על חשיבותה בתקופה זו.<ref name="Gazetteer" />ייתכן שהסיבה לכך הייתה בין השאר משום שעמראן, שנמצאת באמצע מישור אל-בון, הייתה פחות בת הגנה, בעוד שלאל-ג'נאת היה מיקום אסטרטגי יותר.<ref name="Gazetteer" /> הסופר אל-חמדאני בן המאה ה-10 תיאר את הארמון העתיק בעמראן, אך אינו נותן פרטים על אוכלוסייתו או כל אינדיקציה לכך שהוא עדיין היה מאוכלס.<ref name="Gazetteer" />

מסוף המאה ה-14 ואילך, נראה שעמראן הופיע כאתר אסטרטגי, והוא מופיע לעיתים קרובות בטקסטים היסטוריים כמו ג'יאת אל-אמני של יחיא בן אל-חוסיין בתקופה זו.<ref name="Gazetteer" /> לאחר מכן, בשנות ה-1500 וה-1600, עמראן מוזכרת כעיר חשובה יותר באופן כללי.<ref name="Gazetteer" />

עמראן מוקף כולו בחומות המתוארכות לשנת 1720. הנוף שמסביב נשלט על ידי נופים מדורגים עם קירות אבן כדי לנטרל שחיקה של אדמה פורייה לעיבוד. ה"סוק" הישן ידוע בעמודי האבן שלו.<ref name="Hämäläinen1999"></ref>

== התפתחות כלכלית ==
הכביש דרך העיר מצנעא עבר מודרניזציה בעקבות השקעות סיניות, והוא למעלה מ 200 ק"מ באורכו. המרכז הרפואי הישן הפך לבית חולים ציבורי קטן.<ref name="McLaughlin2008"></ref> העיר ממוקמת באזור פורה במה שהיה מרכז תעשיית הקפה של האזור.<ref name="McCullochHaskel1845"></ref>

==קישורים חיצוניים==

== הערות שוליים ==

קטגוריה:תימן: ערים
מוזיאון וולקני אסו

חזית המוזיאון הוולקני אסו
המזיאון הוולקני אסו הוא מוזיאון שמסביר על הרי געש. הוא נמצא ליד הר אסו, הר הגעש הפעיל הגדול ביותר ביפן.

המוזיאון נמצא בקוסאנסרי, שבעיר אסו, מחוז קוממוטו.

== קישורים חיצוניים ==
* 

* [http://www.asomuse.jp/ מוזיאון הר הגעש אסו] (ביפנית)

קטגוריה:וולקנולוגיה
קטגוריה:יפן: מוזיאונים
קטגוריה:יפן: גאולוגיה
קטגוריה:יפן: אטרקציות תיירותיות
קטגוריה:קיושו